## Sanitat notifica en les últimes dues setmanes 1.549 casos nous de coronavirus a la Comunitat Valenciana, 833 dels quals en majors de 60 anys

*** Per províncies, se n’han notificat 155 a Castelló, 467 a Alacant i 927 a València**

La Conselleria de Sanitat Universal i Salut Pública ha notificat un total de 1.549 casos nous de coronavirus confirmats per prova PCR o a través de test d’antígens des de l’última actualització, el 14 de juliol passat. Els nous casos per províncies són 155 a Castelló (198.425 en total), 467 a Alacant (540.710 en total) i 927 a València (862.206 en total).

833 d’aquests casos són persones majors de 60 anys. Per províncies: 83 de Castelló, 271 d’Alacant i 479 de València.

S’han notificat 12 defuncions per coronavirus des de l’última actualització, totes amb data dels últims 14 dies. Es tracta de 6 dones, d’entre 71 i 99 anys, i 6 homes, d’entre 49 i 88 anys. El total de decessos des de l’inici de la pandèmia ascendeix a 10.584, per províncies: 1.286 a la província de Castelló, 4.001 a la d’Alacant i 5.297 a la de València.

Fecha: 28/07/2023